Diari Oficial de la Generalitat Valenciana


Sumari del DOGV 4603, del 07-10-2003 (2003/10951)

RESOLUCIÓ de 15 de juliol de 2003, del conseller de Territori i Habitatge, per la qual s'aprova definitivament la modificació del carrer del Riu Escalona del Pla General d'Ordenació de València.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10371


Data del document
:   15-07-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 15 de juliol de 2003, del conseller de Territori i Habitatge, per la qual s'aprova definitivament la modificació del carrer del Riu Escalona del Pla General d'Ordenació de València. [2003/M10648]
  
Vist l'expedient referit a la modificació del carrer del Riu Escalona del Pla General d'Ordenació Urbana del municipi de València i de conformitat amb els següents
  
Antecedents de fet
  
1. El projecte es va sotmetre a informació pública mitjançant acord del Ple de l'Ajuntament, en sessió celebrada el dia 29 de novembre de 2002. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan en data 28 de febrer de 2003. L'expedient té entrada en el Registre de la Comissió Territorial d'Urbanisme de València amb data 9 d'abril de 2003.
  
2. El projecte consta de memòria informativa i justificativa i plànols d'informació i d'ordenació.
  
3. València disposa de Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
4. La Comissió Territorial d'Urbanisme de València, en sessió realitzada el 27 de juny de 2003, va acordar informar favorablement la modificació del carrer del Riu Escalona del Pla General d'Ordenació Urbana de València, i elevar proposta d'aprovació definitiva al conseller de Territori i Habitatge.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. L'objecte de la modificació és canviar l'ús de una illa de cases de 1.071,88 m² de sòl urbà, qualificada en l'actualitat d'ús terciari, perquè passe a tenir ús residencial.
  
La indicada illa de cases es troba delimitada pels carrers del Riu Escalona, Astúries i Camí Fondo del Grau.
  
La modificació es justifica en la falta de demanda respecte de l'ús terciari en la zona esmentada.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
5. La Comissió Territorial d'Urbanisme, a proposta de la directora general Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen sobre l'aprovació dels plans generals ?i de les modificacions d'aquests- de municipis de 50.000 o més habitants, en els que la competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei Reguladora de l'Activitat Urbanística, en relació amb els articles 6.d), 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i Decret 7, de 21 de juny, del president de la Generalitat, i el Decret 81/2003, de 27 de juny, del Consell de la Generalitat, pel qual s'estableix l'estructura orgànica de les conselleries de l'administració de la Generalitat.
  
Vistos els preceptes legals citats i els altres de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació del carrer del Riu Escalona del Pla General d'Ordenació Urbana de València.
  
Contra la present resolució, que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú.